ХӀаммам бин Яхьяс дийцина Къатадас аьлларг: "Ас элира Анасе: «Пайхамара мосазза хьаьж дина?». Цо элира: «Цкъа цхьа хьаьж дина цо; диъ Ӏумрат а дина цо: цхьа Ӏумрат керстанаха иза КаӀбат тӀе ца витинчу хенахь дихкина хилла цо[11]; 28 шолгӀа Ӏумрат цара цуьнца шолгӀачу шарахь юхавогӀур ву аьлла бартбинчу хенахь дина цо; кхоалгӀа Ӏумрат ДжуIронахI олучу меттера дина цо, Хьунайнехь тӀом хиллачул тӀаьхьа цигахь хӀонс ша́ дӀасаекъна ваьлча; кхин цхьа Ӏумрат шен хьаьжаца а дина цо». Иза нийса хьадис ду, Бухарийс а, Муслима а дийцина а ду. Иза и Мадинате веанчул тӀаьхьа хилларг ду. Амма иза Маккахь волуш цо дина хьаьж а, Ӏумрат а — иза девзаш дац. Ткъа цо дина хьаьж — иза «Ӏодика яран хьаьж» олург ду. Цигахь Ӏодика йина хилла цо нехан, цигахь аьлла хилла цо: «ХӀокху шарал тӀаьхьа кхин ца ган мега шуна со»[12].